Insinuandum est omnibus fidelibus tam futuris quam presentibus quod Guido de la Rochi, laudante uxore sua et fratribus suis, Tebaudo atque Hugone, dedit Deo et sancte Marie de Firmitate et monachis ibi in perpetuum Deo servientibus quicquid habebat in territorio capelle sancti Nicholai que fuit domni Roberti heremite, sicut videlicet vadit li chaois qui est ultra capellam sancti Nicholai et in sursum usque ad puteum de Lulei, et inde in transversum usque in Argentiam, et in visum totum usque in Graunnam, et quicquid habebat in territorio Exartbertradi, sine ulla retentione. Hujus rei testes: Willelmus, comes Cabilonis, Hugo de Crissei, Bernardus de Sancto Saturnino, Robertus de Cuissei.